[{"text_idx": "#000002", "text": "Mae 2015 wedi bod yn flwyddyn o ddathlu mawr ym Mhatagonia a hithau'n 150 o flynyddoedd ers i'r Mimosa gludo'r Cymry draw yno."}, {"text_idx": "#000005", "text": "Doeddwn i ddim wedi llwyr ystyried effaith y tywydd a'r tymhorau ar amrywiol ddathliadau'r flwyddyn tan i mi ddod i fyw i'r Wladfa Gymreig ym Mhatagonia."}, {"text_idx": "#000006", "text": "Heblaw am ambell ryfeddod amlwg (megis dathlu gw\u0302yl Diolchgarwch ym mis Ebrill), feddyliais i erioed mor hyfryd mewn gwirionedd ydi dathlu gw\u0302yl y goleuni yng Nghymru oherwydd bod y goleuadau bach gwynion yn trechu'r tywyllwch."}, {"text_idx": "#000007", "text": "Does dim i guro swatio o flaen y ta\u0302n efo diod boeth a'r gwynt yn chwipio'r tu allan, nag oes? Ac yma yn y Wladfa, a'r tywydd i'r gwrthwyneb, mae hynny'n dylanwadu ar y dathlu heb os."}, {"text_idx": "#000008", "text": "Bydd Cymry'n aml iawn yn fy holi sut Nadolig mae'r Archentwyr yn ei gael. Un peth trawiadol i rywun fel fi o'r hen wlad yw'r ffaith nad yw'r Nadolig i'w 'weld' yma tan ganol mis Rhagfyr bron."}, {"text_idx": "#000009", "text": "Mae llawer llai o addurniadau, cardiau, a bwydydd gwahanol yn y siopau ac mewn cartrefi nag sydd yng Nghymru, a llai o \"ffys\" yn gyffredinol. Dim ond y teulu agos sy'n rhannu anrhegion a bydd sach Sio\u0302n Corn yn llawer ysgafnach yma hefyd."}, {"text_idx": "#000010", "text": "Gweithia'r rhan fwyaf o bobl tan Noswyl Nadolig cyn cael Dydd Nadolig yn rhydd a dychwelyd i'r gwaith ar 26 Rhagfyr. Bydd rhai o'r capeli yn cynnal gwasanaethau cyn yr w\u0302yl - ond ar waha\u0302n i hynny chlywch chi fawr o garolau, na fawr o so\u0302n am y Geni chwaith, a dweud y gwir."}, {"text_idx": "#000011", "text": "Daw teuluoedd ynghyd ar Noswyl Nadolig i rannu pryd o fwyd; felly hefyd amser cinio ar Ddydd Nadolig. Oen wedi ei rostio ar groes, saladau, a phwdin ysgafn fyddwn ni'n eu cael, a hynny dan y coed helyg ar fferm y teulu. Rhaid cyfaddef y bydda' i'n hiraethu am dwrci a grefi Mam, pwdin plwm a mins peis."}, {"text_idx": "#000012", "text": "Disgrifiad o\u2019r llun, Mae nifer o ddigwyddiadau wedi'u cynnal ym Mhatagonia eleni i nodi 150 mlynedd ers sefydlu'r Wladfa"}, {"text_idx": "#000013", "text": "Dyma sy'n gyffredin yn Nyffryn Camwy. Bydd rhai yn mynd i'r traeth i fwynhau awelon y mo\u0302r - a gorau oll os daw Gwynt y De i'n rhyddhau o grafangau pelydrau'r haul."}, {"text_idx": "#000014", "text": "A dyna ni - ar o\u0302l y gloddesta, siesta! - cyn mwynhau cwmni'r teulu tan ddiwedd y dydd."}, {"text_idx": "#000015", "text": "Ydi, mae'r symlrwydd yn braf o'i gymharu a\u0302 gwallgofrwydd a gorfwyta'r Nadolig yng Nghymru. Ond ar y llaw arall, mae'n rhaid i mi gyfaddef fy mod yn hiraethu am y carolau, y goleuni a'r clydwch wrth ddathlu'r w\u0302yl acw hefyd."}, {"text_idx": "#000018", "text": "Disgrifiad o\u2019r llun, Mae'n ddiwedd blwyddyn o ddathliadau i'r Wladfa"}, {"text_idx": "#000019", "text": "Prif StraeonDiffoddwyr ta\u0302n Gogledd Cymru yn bygwth streicCyhoeddwyd13 awr yn o\u0302lCyngor yn 'peryglu pobl ddall' gyda newidiadau ffyrddCyhoeddwyd1 diwrnod yn o\u0302l'Balch fod gan fy mab opsiwn i ddod o hyd i'w dad'Cyhoeddwyd19 awr yn o\u0302l"}, {"text_idx": "#000021", "text": "Cyngor yn 'peryglu pobl ddall' gyda newidiadau ffyrdd"}]